laion/Wikipedia-Exotic huggingface dataset:
+ (שיר)

+ (מוכר כ-Más; באנגלית: More) הוא סינגל שהוקלט על ידי הזמרת-יוצרת הספרדייה איתנה, בשיתוף הצמד הלטיני קאלי ואל-דאנדי. השיר יצא לאור ב-18 בדצמבר 2019, על ידי חברת התקליטים יוניברסל מיוזיק גרופ, כסינגל שלא מתוך אלבום. השיר הגיע למקום השני במצעד השירים שבספרד. השיר נכתב על ידי איתנה, אלחנדרו רנגיפו, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו. איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-17 בדצמבר 2019, בשידור חי. נכון למרץ 2024 הקליפ צבר למעלה מ-150 מיליון צפיות. סרטון השיר "+" באתר יוטיוב איתנה, אלחנדרו רנגיפו, אנדרס טורס, מאוריסיו רנגיפו https://twitter.com/newsaitana/status/1262451221538828290, Twitter El portal de Música, www.elportaldemusica.es Aitana & Cali Y El Dandee – + (באנגלית), נבדק ב-2020-09-26 Música, El portal de, + - Aitana + Cali Y El Dandee | EPDM (באנגלית אמריקאית), נבדק ב-2020-09-26 +, נבדק ב-2020-09-26 Aitana, Cali Y El Dandee - +
ארז צדוק (מאייר)

ארז צדוק (נולד בשנת 1980) הוא מאייר וקומיקסאי ישראלי, בוגר בית הספר לאומנויות בצלאל. הוא ידוע באיור ספרי הקומיקס מיקו בל: נער השיקויים שהצליחו מאוד ובספרו טרנקילו. כתב את סדרת חוברות הקומיקס "מקס" שפורסמו בין היתר במגזין זבנג! ובמעריב לנוער. שיתף פעולה עם יוצרים ישראלים חשובים, בהם ולדיק סנדלר, אסף חנוכה, אורי פינק ועוד. צדוק נולד ב-19 ביולי 1980 בנתניה. הוא סיים את לימודיו בבית הספר התיכון ופרסם סיפורי קומיקס קצרים. סיפורי הקומיקס שלו "מקס" ו"zooלה" הצליחו מאוד ופורסם במגזינים שונים לנוער. הוא אף הוציא חוברות של הקומיקסים, ומכר אותן בכנסי קומיקס שונים כדוגמת פסטיבל אייקון, אנימיקס ועולמות. הוא למד בבית הספר לאומנויות בצלאל במגמת תקשורת חזותית וסיים את לימודיו שם ב-2014, וכפרויקט הגמר שלו הוציא את הספר טרנקילו המספר על הטיול שלו אחרי הצבא בדרום אמריקה, שהצליח גם כן. ניסים חזקיהו הצביע על הספר כאחד מחמשת הקומיקסים הישראליים הטובים ביותר. מלבד על הנייר, מפרסם צדוק את סיפורי הקומיקס שלו באינסטגרם וכיום עמוד האינסטגרם שלו כולל כמעט 10,000 עוקבים. בשנת 2015 שיתף פעולה עם הסופרת ליאת רוטנר ויחד השניים יצרו את ספר הקומיקס לנוער מיקו בל: נער השיקויים. בשנת 2019 הוציא "הגדה של פסח" מאויירת אשר נכתבה על ידי ג'ורדן ב. גורפינקל. נשוי ללינה, ולהם בת, והם מתגוררים בנתניה. ארז צדוק, ברשת החברתית פייסבוק ארז צדוק, ברשת החברתית אינסטגרם רשימת הפרסומים של ארז צדוק, בקטלוג הספרייה הלאומית ראיון עומק עם ארז צדוק, באתר nrg איך עושה קומיקס? ראיון עם ארז צדוק באתר מאקו המוזיאון הישראלי לקריקטורה ולקומיקס, באתר www.cartoon.org.il ארז צדוק | בצלאל - תערוכת בוגרים 2014, באתר 2014.bezalel.ac.il נסים נוסקו חזקיהו – מתוך ההסכת (פודקאסט) "אחת + 5" | כאן, נבדק ב-2020-09-26 ארז צדוק - erezadok, באתר אינסטגרם (באנגלית) ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
Me quedo

Me Quedo (באנגלית: I'm Staying, ובעברית: אני עומדת) הוא סינגל שהוקלט על ידי הזמרת-יוצרת הספרדייה איתנה, ביחד עם הזמרת-יוצרת הלטינית לולה אינדיגו. השיר יצא לאור ב-28 ביוני 2019, על ידי חברת התקליטים יוניברסל מיוזיק גרופ, כסינגל מתוך האלבום, Spoiler. השיר הגיע למקום השישי במצעד השירים שבספרד. השיר נכתב על ידי איתנה, פבלו דיאז-ריישה, כריסטיאן קירנטה קטלאן, פליפה גונזלס עבד, לטיסיה סלה ולולה אינדיגו והופק על ידי אל גוינצ'ו ואליזז. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-27 ביוני 2019, בשידור חי. הקליפ צבר למעלה מ-20 מיליון צפיות. סרטון השיר "Me quedo" באתר יוטיוב איתנה, פבלו דיאז-ריישה, כריסטיאן קירנטה קטלאן, פליפה גונזלס עבד, לטיסיה סלה, לולה אינדיגו Me Quedo, נבדק ב-2020-09-26 El portal de Música, www.elportaldemusica.es Aitana (Ft. Lola Indigo) – Me Quedo (באנגלית), נבדק ב-2020-09-26 Spain (PROMUSICAE) Aitana, Lola Indigo - Me Quedo
Con la miel en los labios

"Con la Miel en los Labios" (באנגלית: with the desire; בעברית: עם הרצון) הוא סינגל שהוקלט על ידי הזמרת-יוצרת הספרדייה איתנה. השיר יצא לאור ב-31 במאי 2019, על ידי חברת התקליטים יוניברסל מיוזיק גרופ, כסינגל מתוך האלבום, Spoiler. השיר הגיע למקום השישי במצעד השירים שבספרד. השיר נכתב על ידי איתנה, דניאל אורזה קרספו, דייוויד סנטיסטבן וקאי אטקסניז והופק על ידי סנטיאגו דלוצ'ינגלס. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-31 במאי 2019, בשידור חי. הקליפ צבר למעלה מ-19 מיליון צפיות. סרטון השיר "Con la miel en los labios" באתר יוטיוב איתנה, דניאל אורזה קרספו, דייוויד סנטיסטבן, קאי אטקסניז Con la Miel en los Labios, נבדק ב-2020-09-26 El portal de Música, www.elportaldemusica.es Aitana – Con la Miel en los Labios (באנגלית), נבדק ב-2020-09-26 Música, El portal de, Con la Miel en los Labios - Aitana | EPDM (באנגלית אמריקאית), נבדק ב-2020-09-26 Aitana - Con la Miel en los Labios
אמיל אאודרו

אמיל אאודרו מוליאדי (באינדונזית: Emilio Audero Mulyadi; נולד ב-18 בינואר 1997) הוא כדורגלן אינדונזי-איטלקי המשחק בעמדת השוער בקומו. אאודרו נולד באינדונזיה ובגיל 11 הצטרף למחלקת הנוער של יובנטוס האיטלקית. עם קבוצת הפרימוורה (עד גיל 19), הוא הגיע עד לשלב הגמר של אליפות הפרימוורה, שבו הפסיד לרומא בפנדלים 6–7 לאחר שוויון אחת בתום הזמן החוקי. הוא זומן לראשונה לקבוצה הבוגרת של יובנטוס על ידי המאמן באותה התקופה, מסימיליאנו אלגרי, ב-30 בנובמבר 2014, אך נותר על הספסל במסגרת ניצחון הבית 1–2 על טורינו בדרבי של טורינו. הוא זומן לסגל הקבוצה הבוגרת חמש פעמים נוספות במהלך אותה עונת 15–2014. עונה לאחר מכן, הוא נקרא לסגל הקבוצה 18 פעמים, אך גם הפעם לא ערך שום הופעה במדי יובנטוס. לאחר עזיבתו של השוער רוביניו בשנת 2016, אאודרו הפך לבחירה השלישית בעמדת השוער, כשמי שהקדימו אותו היו ג'אנלואיג'י בופון ונטו. לבסוף, הוא רשם את הופעת הבכורה שלו בשער של יובנטוס ב-27 במאי 2017 במסגרת מחזור הסיום של עונת 17–2016 בניצחון החוץ 1–2 על בולוניה. לעומת זאת, הופעה זו הייתה ההופעה היחידה שלו בקבוצה. ב-8 ביולי 2017, אאודרו הצטרף בהשאלה לקבוצת הסרייה ב', ונציה. ב-17 ביולי 2018, הוא הושאל פעם נוספת, הפעם לקבוצת הסרייה א', סמפדוריה עד ל-30 ביוני 2019 בעסקה אשר כללה אפשרות רכישה. ב-26 בפברואר 2019, סמפדוריה ניצלה את אפשרות הרכישה והחתימה אותו בשורותיה תמורת כעשרים מיליון אירו. ב-10 באוגוסט 2023 הושאל אאודרו לאינטר מילאנו לעונה אחת. ב-30 ביולי 2024 חתם אאודרו בקומו לארבע שנים. מאחר שהוא נולד באינדונזיה, הוא רשאי לייצג את הנבחרות הבוגרות של איטליה ואינדונזיה. יובנטוס סרייה א' (1): 2016/17 הגביע האיטלקי (1): 2016/17 אינטר מילאנו אליפות: 2023/2024 איטליה אליפות אירופה בכדורגל עד גיל 17 סגנות (1): 2013 אמיל אאודרו, ברשת החברתית אקס (טוויטר) אמיל אאודרו, ברשת החברתית אינסטגרם אמיל אאודרו, באתר Transfermarkt אמיל אאודרו, באתר Soccerway אמיל אאודרו, באתר BDFutbol אמיל אאודרו, באתר WorldFootball.net אמיל אאודרו, באתר FootballDatabase.eu אמיל אאודרו, באתר ESPN רשמי: אאודרו מושאל לוונציה (באיטלקית) אאודרו מגיע לסמפדוריה בהשאלה סמפדוריה מממשת את אפשרות הרכישה על השוער, אמיל אאודרו תמורת עשרים מיליון אירו
דניל גלבוב

דניל אלכסנדרוביץ' גלבוב (ברוסית: Данил Александрович Глебов; נולד ב-3 בנובמבר 1999) הוא כדורגלן רוסי המשחק בעמדת הקשר ברוסטוב. לאחר שעבר במחלקות הנוער של טום טומסק ולוקומוטיב מוסקבה, הוא חתם במועדון הכדורגל אנז'י מחצ'קלה. ב-19 בנובמבר 2017, הוא רשם את הופעת הבכורה שלו בליגת הכדורגל המקצוענית של רוסיה במדי קבוצת המילואים של המועדון במשחק מול ארמאוויר. ב-20 במאי 2018, הוא רשם את הבכורה שלו בקבוצה הבוגרת של המועדון מול יניסיי, כאשר נכנס כמחליף בדקה ה-70 במסגרת משחק הגומלין של פלייאוף הירידה מליגת העל הרוסית. ב-13 בינואר 2019, הוא חתם על חוזה ברוסטוב. מדיה וקבצים בנושא דניל גלבוב בוויקישיתוף דניל גלבוב, ברשת החברתית אינסטגרם דניל גלבוב, באתר Transfermarkt דניל גלבוב, באתר Soccerway דניל גלבוב, באתר WorldFootball.net דניל גלבוב, באתר National Football Teams דניל גלבוב, באתר FootballDatabase.eu דניל גלבוב בן ה-19 חתם על חוזה ברוסטוב (ברוסית)
מקס היידגר

מקסימיליאן "מקס" היידגר (באנגלית: Maximilian "Max" Heidegger;‏ 5 ביוני 1997) הוא כדורסלן יהודי-אמריקאי, בגובה 1.91, המשחק בעמדת הרכז ברייר ונציה מליגת העל האיטלקית והיורוקאפ נולד בלוס אנג'לס להורים שהיגרו מגרמניה. אמו, איימי, היא יהודייה ואביו קלאוס הוא גולש סקי אלפיני בעברו, שייצג את אוסטריה. היידגר שיחק ארבע שנים בנבחרת הכדורסל של אוניברסיטת קליפורניה בסנטה ברברה, המשחקת בליגת המכללות הבכירה. היידגר נבחר פעמיים לחמישיית העונה של ליגת ה"ביג וסט". את עונתו האחרונה סיים עם ממוצעים של 16.0 נקודות, 3.2 אסיסטים ו-2.4 ריבאונדים למשחק. בשנים ששיחק במכללה, סבל היידגר מבעיות גב שגרמו לו לפרוש מכדורסל למשך קרוב לשנה. ב-22 בספטמבר 2020 חתם היידגר במכבי תל אביב לשלוש עונות. ב-5 בדצמבר הושאל לבני הרצליה. ב-9 בדצמבר 2020 הוצע למקס להתאזרח ולשחק בנבחרת אוסטריה, אך הוא סירב. בשנת 2021 בליגת הקיץ של ה-NBA שיחק היידגר עבור האטלנטה הוקס. בפברואר 2022 זומן לנבחרת ישראל ושיחק בשורותיה נגד נבחרת גרמניה. ב-21 ביולי 2022, לאחר עונת השאלה לאולדנבורג מליגת העל הגרמנית, שוחרר היידגר ממכבי תל אביב. ב-2022 חתם במרקזפנדי מליגת העל הטורקית בשרותיה העמיד ממוצעים של 19.5 נק', 6.3 אסיסטים ו-2.9 ריבאונדים ב-15 משחקים. בינואר 2023 חתם בסאסקי בסקוניה ליגת העל הספרדית בשורתיה העמיד 9 נק' ו-3.6 אסיסטים ב-16 משחקים. בספטמבר 2023 חתם על חוזה ל-10 ימים בשיקגו בולס מליגת הNBA, במדי הבולס שותף במשחק אחד בשלב קדם העונה ולאחר מכן עבר לשחק במדי קבוצת הפיתוח של המועדון הוינדי סיטי בולס, במדייה שותף ב-10 משחקים והעמיד 12.9 נק' לצד 3.6 אסיסטים בממוצע. בינואר 2024 חתם בקבוצת רייר ונציה מליגת העל האיטלקית. מדיה וקבצים בנושא מקס היידגר בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל, באתר ucsb מכבי Playtika תל אביב החתימה את מקס היידגר, האתר הרשמי של מכבי תל אביב בכדורסל רועי כהן, ‏קרן השתלמות: הכירו את מקס היידגר, באתר ערוץ הספורט, 22 בספטמבר 2020 מכבי תל אביב הודיעה על החתמת מקס היידגר: "שחקן מוכשר ומלא פוטנציאל", באתר וואלה, 22 בספטמבר 2020 משה ברדה, ‏מקס היידגר הושאל רשמית ממכבי ת"א להרצליה, באתר ONE‏, 5 בדצמבר 2020 עמרי מנהיים, ‏סופית: מכבי ת"א התירה את חוזהו של היידגר, באתר ערוץ הספורט, 21 ביולי 2022 יעד חדש: מקס היידיגר חתם בשורות ונציה, באתר ערוץ הספורט, 8 בינואר 2024 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Nada sale mal

Nada Sale Mal (באנגלית: nothing goes wrong; בעברית: שום דבר לא משתבש) הוא סינגל שהוקלט על ידי הזמרת-יוצרת הספרדייה איתנה. השיר יצא לאור ב-17 במאי 2019, על ידי חברת התקליטים יוניברסל מיוזיק גרופ, כסינגל מתוך האלבום, Spoiler. השיר הגיע למקום הרביעי במצעד השירים שבספרד. השיר נכתב על ידי איתנה, אנדי קליי, לואיס סלאזר ומיי אוסוריו והופק על ידי המפיק המוזיקלי סלאזר. איגוד תעשיית ההקלטות הספרדי העניק לשיר את תואר הזהב הלטיני, על מכירות של למעלה מ-20,000 עותקים במדינה. השיר הוא מסוגת הפופ וסוגת הטראפ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-17 במאי 2019, בשידור חי. הקליפ צבר למעלה מ-30 מיליון צפיות. סרטון השיר "Nada sale mal" באתר יוטיוב איתנה, אנדי קליי, לואיס סלאזר, מיי אוסוריו Aitana – Nada Sale Mal (באנגלית), נבדק ב-2020-09-26 El portal de Música, www.elportaldemusica.es Música, El portal de, Nada Sale Mal - Aitana | EPDM (באנגלית אמריקאית), נבדק ב-2020-09-26 Con la Miel en los Labios, נבדק ב-2020-09-26 Aitana - Nada Sale Mal Música, El portal de, Con la Miel en los Labios - Aitana | EPDM (באנגלית אמריקאית), נבדק ב-2020-09-26
Presiento

Presiento (בעברית: אני מרגיש\ה) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט. השיר יצא לאור ב-12 באפריל 2019, על ידי חברת התקליטים יוניברסל מיוזיק גרופ, כסינגל מתוך האלבום, Balas Perdidas (Edición Especial). השיר הגיע למקום הראשון במצעד הרדיו של ספרד. השיר נכתב על ידי איתנה, חואן פבלו איזאזה פינרוס, חואן פבלו וילמיל, מרטין ורגס מוראלס וסיימון ורגס והופק על ידי חואן פבלו איזאזה. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-129 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-11 באפריל, בשידור חי. הקליפ צבר למעלה מ-77 מיליון צפיות. מידע על הסינגל "Presiento" באתר מיוזיק בריינז סרטון השיר "Presiento" באתר יוטיוב איתנה, חואן פבלו איזאזה פינרוס, חואן פבלו וילמיל, מרטין ורגס מוראלס, סיימון ורגס Morat publicarán el 10 de mayo ‘Balas Perdidas Edición Especial’, Vinilo Negro, ‏2019-05-02 (בספרדית) El portal de Música, www.elportaldemusica.es Morat (Ft. Aitana) – Presiento (באנגלית), נבדק ב-2020-09-26 Música, El portal de, CON LA MIEL EN LOS LABIOS - Aitana | EPDM (באנגלית אמריקאית), נבדק ב-2020-09-26 Presiento, נבדק ב-2020-09-26 Morat, Aitana - Presiento
ד.מ. תומאס

דונלד מייקל תומאס (באנגלית: Donald Michael Thomas;‏ 27 בינואר 1935 – 26 במרץ 2023) שהיה מוכר כד"מ תומאס (D.M. Thomas) היה סופר, משורר, מתרגם ומחזאי בריטי. נולד בעיירה קַרנקי (Carnkie, Redruth) שבמחוז קורנוול, אנגליה, צאצא לכורי בדיל. בנעוריו היגרה משפחתו לאוסטרליה, אך הוא חזר לאנגליה לשירות החובה בצבא. תומאס למד ספרות אנגלית באוניברסיטת אוקספורד, לימד במכללת הֶרֶפֿוֹרד לחינוך (אנ') וכיהן בה כראש המחלקה לספרות עד לסגירת המכללה ב-1978. במרוצת השנים פִרסם דברי שירה וסיפורת פרי עטו. תומאס התפרסם מאוד בספרו מ-1981, "המלון הלבן" (The White Hotel), שלִבּוֹ בטבח באבי יאר. מלבד שירה וסיפורת חיבר גם ספרי עיון, בהם ביוגרפיה של אלכסנדר סולז'ניצין. יצירותיו תורגמו לשפות רבות, בהן עברית. בשירותו הצבאי בשנות ה-50, בשיאה של המלחמה הקרה, למד רוסית. ידיעת השפה ועניינו בתרבות ובספרות הרוסית באו לביטוי בשורת תרגומים שיצר בשנות ה-80 משירת אלכסנדר פושקין, אנה אחמטובה ויבגני יבטושנקו. תומאס התגורר מאז 1987 בטרורו שבמחוז קורנוול. ספרו האחרון, "איש הקורונה: יומן בדיוני מחורז בשנת המגפה" (Corona Man: A Fictional Verse Journal in the Plague Year), ראה אור בחודש יולי 2020. מספריו שתורגמו לעברית: המלון הלבן (בתרגום מאיר ויזלטיר, הוצאת זמורה-ביתן, 1983), החלילנית (בתרגום דבורה נגבי-מנשהוף, זמורה-ביתן, 1990), אררט (בתרגום דבורה נגבי-מנשהוף, זמורה-ביתן, 1992), סנונית (בתרגום חיים תדמון, זמורה-ביתן, 1993), תמונות בתערוכה (בתרגום צילה אלעזר, ספרית מעריב, 1993). אתר האינטרנט הרשמי של ד.מ. תומאס ד.מ. תומאס, הבלוג הרשמי ד.מ. תומאס, ברשת החברתית Goodreads דונלד מיכאל תומס (1935-), דף שער בספרייה הלאומית רשימת הפרסומים של ד.מ. תומאס, בקטלוג הספרייה הלאומית הספרים של ד.מ. תומאס, באתר "סימניה" על "המלון הלבן", באתר יד ושם ד.מ. תומאס, באתר אנציקלופדיה בריטניקה (באנגלית)
Vas a quedarte

Vas a Quedarte (באנגלית: You will stay, ובעברית: אתה תישאר) הוא סינגל שהוקלט על ידי הזמרת-יוצרת הספרדייה איתנה. השיר יצא לאור ב-9 בדצמבר 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler. השיר הגיע למקום הראשון במצעד השירים שבספרד. השיר נכתב על ידי איתנה, חואן פבלו וילמיל וחואן פבלו איזאזה והופק על ידי איזאזה. איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה. השיר הוא מסוגת הפופ בדומה לשאר שירי המיני-אלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-14 בדצמבר 2018, בשידור חי. הקליפ צבר למעלה מ-74 מיליון צפיות. סרטון השיר "Vas a quedarte" באתר יוטיוב איתנה, חואן פבלו וילמיל, חואן פבלו איזאזה Vas A Quedarte - Aitana | Song Info | AllMusic (באנגלית אמריקאית), נבדק ב-2020-09-26 vertele.eldiario.es, Aitana presenta Vas a quedarte, su nuevo single en solitario tras OT, vertele, ‏2018-11-21 (ב־European Spanish) spanishcharts.com - Aitana - Vas a quedarte, spanishcharts.com Aitana – Vas A Quedarte (באנגלית), נבדק ב-2020-09-26 Música, El portal de, VAS A QUEDARTE - Aitana | EPDM (באנגלית אמריקאית), נבדק ב-2020-09-26 Vas A Quedarte, נבדק ב-2020-09-26 Aitana - Vas A Quedarte
Teléfono

Teléfono (בעברית: "טֵלֵפוֹן") הוא סינגל שהוקלט על ידי הזמרת-יוצרת הספרדייה איתנה. השיר יצא לאור ב-27 ביולי 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler. בהמשך, יצא רמיקס רשמי בו התארחה הזמרת ללה פונס. השיר הגיע למקום הראשון במצעד השירים שבספרד. השיר נכתב על ידי איתנה, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו. איגוד תעשיית ההקלטות הספרדי העניק לשיר את תואר הפלטינה הלטינית המרובעת, על מכירות של למעלה מ-160,000 עותקים במדינה. השיר הוא מסוגת הפופ בדומה לשאר שירי המיני-אלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-99 מיליון השמעות. השיר הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד. שירה השני של איתנה ברשימה הוא "Lo Malo", שיצא עם אנה גרה. הווידאו קליפ הרשמי של השיר הועלה לערוץ היוטיוב של איתנה ב-26 ביולי 2018, בשידור חי. הקליפ צבר למעלה מ-85 מיליון צפיות. סרטון השיר "Teléfono" באתר יוטיוב Aitana* - Teléfono, Discogs (באנגלית) RTVE.es, Aitana Ocaña presenta Telefono, su primer single en solitario, RTVE.es, ‏2018-07-27 (בספרדית) Aitana & Lele Pons Join Forces for 'Telefono Remix' Video: Watch, Billboard, ‏2018-11-21 spanishcharts.com - Spanish charts portal, spanishcharts.com TELÉFONO, נבדק ב-2020-09-26 Música, El portal de, TELÉFONO - Aitana | EPDM (באנגלית אמריקאית), נבדק ב-2020-09-26 Spanish certifications for 1979-1990, MediaFire (באנגלית) Aitana - TELÉFONO Gold & Platinum, RIAA (באנגלית) UNIVERSAL - Universal - Newsdetail Site, www.universalmusic.es
Title (מיני-אלבום)

Title (בעברית: כותרת; מוכר כ-Title EP) הוא המיני-אלבום הראשון של הזמרת-יוצרת האמריקאית מייגן טריינור. המיני-אלבום יצא לאור ב-9 בספטמבר 2014, על ידי חברת התקליטים אפיק רקורדס. המיני-אלבום הופק על ידי קווין קיידיש ונכתב על ידי קיידיש וטריינור עצמה. מבחינה מוזיקלית המיני-אלבום מושפע ממוזיקת דו-וופ משנות ה-50 בשילוב של מוזיקת R&B מודרנית ופופ מלודי. מבחינה לירית האלבום עוסק בדברים הקשורים לנשיות ומעמד האישה במאה ה-21. מתוך האלבום יצא השיר "All About That Bass" כסינגל מתוך האלבום ב-30 ביוני 2014. מאוחר יותר, גם יצא השיר "Dear Future Husband" ב-17 במרץ 2015, לאחר שיצא כסינגל מתוך אלבום הבכורה שלה. המיני-אלבום זכה לביקורות מעורבות. מצד אחד הרבה מבקרים שיבחו את הפקת האלבום והיכולות הווקאליות של הזמרת אך מצד שני היו גם הרבה מבקרים שמתחו ביקורת על מילות השירים באלבום, בעיקר סביב שיר הנושא והשיר "All About That Bass" שמבקרים כינו את מילות שירים אלו כמילים "אנטי-פמניסטים". המיני-אלבום הגיע למקום ה-15 בארצות הברית ונמכר בלמעלה מ-21 אלף עותקים בשבוע הראשון ליציאתו. בקנדה הוא הגיע למקום ה-17 ובנוסף גם דורג בדנמרק, במקום ה-35. על מנת לקדם את המיני-אלבום, הופיעה טריינור בהופעות פומביות והופעות חיות בטלוויזיה. מידע על האלבום Title באתר MusicBrainz האלבום Title באתר Discogs Meghan Trainor - Title, Discogs (באנגלית)
Just for the Record...

Just for the Record... (בעברית: רק בשביל הפרוטוקול) הוא מארז תקליטים של הזמרת ברברה סטרייסנד, אשר יצא על ידי קולומביה רקורדס ב-24 בספטמבר 1991. את האלבום הפיקו בפועל הזמרת עצמה ומנהלה האישי באותה תקופה. המארז כולל ארבעה דיסקים שכוללים שירים, גרסאות כיסוי, הופעות חיות והקלטות נדירות של הזמרת מתקופות שונות לאורך הקריירה שלה (דיסק 1 - 1955-1963, דיסק 2 - 1963-1970, דיסק 3 - שנות השבעים ודיסק 4 - שנות השמונים). האלבום זכה לביקורות חיוביות ממבקרי המוזיקה ואף גם זכה להצלחה מסחרית כאשר בארצות הברית נכון לשנת 1994 היה למארז התקליטים השני הכי מצליח בתולדות המדינה. נכון להיום מכירותיו עומדות על מיליון עותקים במדינה מה שמזכה אותו למעמד פלטינה. מחוץ לארצות הברית האלבום זכה להצלחה פחותה כאשר דורג בהולנד בלבד שם הגיע למקום ה-72 בלבד. מידע על האלבום Just for the Record... באתר MusicBrainz האלבום Just for the Record... באתר אפל מיוזיק Just for the Record... by Barbra Streisand, Apple Music (באנגלית) Nielsen Business Media Inc, Billboard, Nielsen Business Media, Inc., 1994-04-23. (באנגלית)
דנה רז

דנה רז היא שחקנית ישראלית. בשנת 1996 שיחקה בסרט הקומדיה של אורנה ויוחנן רביב "כלבים לא נובחים בירוק" לצד קרן מור, מנשה נוי ודב נבון שזכה לאהדה רבה. על משחקה בסרט זה זכתה במפתיע בפרס אופיר לשחקנית המשנה הטובה ביותר. באותה שנה השתתפה רז במחזמר "ספר הג'ונגל" לצד טוביה צפיר וששי קשת. מאז זכייתה לא הופיעה רז בסרטים משמעותיים, והחלה ללמד בבית הספר למשחק "הבמה". בשנת 2002 חזרה שוב לתודעת הקהל כששחקה בסרט "תמונה קבוצתית עם אישה" לצד מיכל ינאי ושרון אלכסנדר, בבימויו של יצחק רובין. רז נשואה, ואם לשני בנים. מתגוררת בכפר סבא. דנה רז, במיזם "אישים" לתיעוד היצירה הישראלית דנה רז, במסד הנתונים הקולנועיים IMDb (באנגלית) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Narin Yarim

"Narin Yarim" (באנגלית: "My Tender Love"; ובעברית: "אָהַבְתִּי הָרַכָּה") הוא שיר שהוקלט על ידי הזמרת-יוצרת הטורקייה באנו פרלאק. הרמיקס שלו יצא לאור ב-10 בנובמבר 2016, בהוצאת חברת התקליטים ארפג'ו רקורדס כסינגל שלא מתוך אלבום. הגרסה המצליחה שלו נקראה "Narin Yarim (Remix)". השיר לא הצליח להיכנס לטורקיה טופ 20, אך עם זאת זכה להצלחה רבה ביוטיוב. השיר נכתב והולחן על ידי אשקין טונה ופייאס קורוש, הופק על ידי קאן גוקמן ונוהל על ידי ארקן נאס. בשנת 2016, החליטה פרלאק לנסות את מזלה בעולם המוזיקה, תוך שהוציאה את "Narin Yarim" הזה כסינגל הבכורה שלה. הצלחתו חסרת התקדים באותם הזמנים, הובילה אותה להמשיך בקריירת השירה שלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. הווידאו קליפ הנלווה של "Narin Yarim" הועלה לערוץ היוטיוב של netd müzik ב-10 בנובמבר 2016, ביום יציאתו של השיר כסינגל. בתחילתו, ניתן לראות את פרלאק מצטלמת ברכב שלה כשהיא אוחזת באייפון ובהמשך ניתן לראותה כשהיא בסצנה שונה לגמרי, כששני אסירים עומדים מצדדיה והיא לבושה בבגדים שחורים. נכון לאוגוסט 2023 עומד מונה הצפיות של הקליפ על למעלה מ-220 מיליון צפיות. סרטון השיר "Narin Yarim" באתר יוטיוב Narin Yarim, נבדק ב-2020-09-26 Banu Parlak - Narin Yarim netd müzik YouTube Statistics and History, kworb.net
גן ג'וניין

גן ג'וניין הוא אתר בהאי השוכן בעיר נהריה, ישראל. הגן נמצא בין הרחובות לוטוס ולוטם, צפונית לחטיבת הביניים נופר ומשתרע על שטח של 5 דונם. על פי הערכתו של ההיסטוריון עלי בר-און, במקום הוקמה חווה חקלאית בשנת 1880 לערך. בעל החווה היה חקלאי ערבי בשם ג'וניין. בסביבות שנת 1890 נקנתה החווה החקלאית בידי בהאים. בהאא אללה, מנהיג הדת הבהאית, ביקר במקום פעמים רבות. אדוארד גרנוויל בראון ביקר במקום במסגרת עבודתו כהיסטוריון וחוקר הדת הבהאית. על פי כתביו, בשנת 1890 טייל בהאא אללה מסביב לגן, כאשר הוא רכוב על חמור. במרץ אותה שנה הגיעו למקום מאמינים רבים במטרה לחגוג את ראש השנה הבהאי, הנורוז, יחד עם מנהיגם. המרכז הבהאי בישראל רכש את השטח ואחראי על שימור האתר. הגן מוקף בחומה עשוית אבן. בחלקו הדרומי של הגן נמצא מבנה לבן המהווה שחזור של החווה החקלאית שפעלה באתר. החדר המרכזי בבניין מרוצף באבנים בסגנון בנייה ישן. במרכז החדר עומדת מזרקה. חלק מהחדרים האחרים בבניין מיועדים לאירוח וחלק אחר מהחדרים - לתצוגה. שאול מ. שאשא (עורך), לטייל בנהריה - מדריך למבקר בעיר (עמ' 25–26), ביחד, 2012